મિનિસ્ટ્રી ઓફ કેમિકલ એન્ડ ફર્ટિલાઈઝરના ડિપાર્ટમેન્ટ ઓફ ફાર્માસ્યૂટિકલ્સ દ્વારા આ નિર્ણય લેવામાં આવ્યો છે. તા. ૧૨મી મેના રોજ નેશનલ ફાર્માસ્યૂટિકલ પ્રાઈસિંગ ઓથોરિટીની એનપીપીએ દ્વારા જાહેર કરાયેલા ઓફિસ મેમોરેન્ડમમાં એમ પણ જણાવવામાં આવ્યું છે કે જો કોઇ મેડિકલ ડિવાઇસિસનું ઉત્પાદન કરતી કંપની, આયાત કરનારી કંપની અથવા તો ડિસ્ટ્રિબ્યૂટર ૧૦% કરતાં વધારે ભાવ વસૂલશે તો એમણે વસૂલેલા વધરાના નાણાં જે દિવસથી લીધા હોય તે દિવસથી વ્યાજ ગણી સરકારમાં જમા કરવા પડશે.